ผู้ถือหุ้น B โหวตเพิ่มทุน RO-แจกวอร์แรนต์ ลุย “กรีนโลจิสติกส์-สาธารณูปโภค”  
ผู้ถือหุ้น B โหวตผ่านฉลุย! เพิ่มทุนขาย RO จำนวน 1.4 พันล้านหุ้น พร้อมแจก B-W7 รองรับธุรกิจ “กรีนโลจิสติกส์-สาธารณูปโภค” กำหนดจองซื้อ-ชำระค่าหุ้น 22-25 และ 28 ก.พ.นี้
ผู้ถือหุ้น B โหวตผ่านฉลุย! เพิ่มทุนขาย RO จำนวน 1.4 พันล้านหุ้น พร้อมแจก B-W7 รองรับธุรกิจ “กรีนโลจิสติกส์-สาธารณูปโภค” กำหนดจองซื้อ-ชำระค่าหุ้น 22-25 และ 28 ก.พ.นี้
8 ก.พ. 2565

ดร.ปัญญา  บุญญาภิวัฒน์  ประธานกรรมการบริหารบริษัท บี จิสติกส์ จำกัด(มหาชน) หรือ B เปิดเผยว่า ในการประชุมวิสามัญผู้ถือหุ้นของบริษัทเมื่อวันที่  7 กุมภาพันธ์ 2565   ผู้ถือหุ้นได้มีมติอนุมัติให้บริษัทเพิ่มทุนจดทะเบียนจำนวน 1,437.83 ล้านบาท จากทุนจดทะเบียนเดิม 1,655.61 ล้านบาท เป็น 3,093.44 ล้านบาท
โดยออกหุ้นสามัญเพิ่มทุนจำนวน 2,114.45 ล้านหุ้น มูลค่าหุ้นที่ตราไว้ (พาร์) 0.68  บาท เสนอขายผู้ถือหุ้นเดิมตามสัดส่วนการถือหุ้น (Right Offering) 1,409.63 ล้านหุ้น สัดส่วน 1.5 หุ้นเดิม ต่อ 1 หุ้นสามัญเพิ่มทุนใหม่  ราคาหุ้นละ 0.68 บาท  ทั้งนี้บริษัทได้กำหนดวันจองซื้อและรับชำระค่าหุ้นสามัญเพิ่มทุนระหว่างวันที่ 22-25 และ 28 กุมภาพันธ์ นี้
ส่วนหุ้นสามัญเพิ่มทุนที่เหลืออีก 704.81 ล้านหุ้น  เพื่อรองรับใบสำคัญแสดงสิทธิ(วอร์แรนต์)ชุดที่ 7 หรือ  B-W7 ที่จัดสรรฟรีให้แก่ผู้ถือหุ้นเดิมที่จองซื้อ และชำระค่าหุ้นเพิ่มทุน สัดส่วน 2 หุ้นสามัญเพิ่มทุนใหม่ ต่อ  1 หน่วยวอร์แรนต์  ในราคาใช้สิทธิแปลงสภาพหุ้นละ 0.99 บาท
ในกรณีที่มีหุ้นเหลือจากการใช้สิทธิจองซื้อหุ้นเพิ่มทุนของผู้ถือหุ้นเดิม บริษัทจะเสนอขายหุ้นที่เหลือให้แก่บุคคลในวงจำกัด (Private Placement) โดยเป็นราคาไม่ต่ำกว่าร้อยละ 90 ของราคาตลาด และเป็นราคาที่ไม่ต่ำกว่าราคาเสนอขายหุ้นสามัญเพิ่มทุนต่อผู้ถือหุ้นเดิมของบริษัท ที่ราคาหุ้นละ 0.68 บาท แต่ทั้งนี้บุคคลในวงจำกัดที่จองซื้อหุ้นส่วนที่เหลือจะไม่ได้รับสิทธิในการจัดสรรวอร์แรนต์  W-B7
“การเพิ่มทุนในครั้งนี้รองรับการปรับโครงสร้างธุรกิจของกลุ่ม B ที่มุ่งสู่ธุรกิจสีเขียว เพื่อการเติบโตที่ยั่งยืนในอนาคต  เรามีวัตถุประสงค์การใช้เงินเพิ่มทุนชัดเจน โดยโฟกัสลงทุนในโครงการด้าน Green Logistics   และลงทุนในโครงการด้านสาธารณูปโภคที่เป็น   Green Utilities  “ดร.ปัญญา กล่าว